sz. melléklet I. Vagyongazdálkodási közfeladatok 10. sz. melléklete

10. Ingó vagyonnal való gazdálkodás
10.1 Az ingóságok jellemzőinek, esetleges egyediségeinek megállapítása, tárolási feladatok szükség szerinti megtervezése és megszervezése a vagyongazda főosztályok együttműködésével az ehhez szükséges ingatlanok biztosítása érdekében. Amennyiben az ingóságok felmérése a Közfeladat-ellátó gazdálkodásába került, feleslegessé vált olyan ingó vagyontárgyak körében történik, amelyek a Vagyongazdálkodási Főosztály vagyongazdai körébe tartoznak, a Vagyongazdálkodási Főosztály, mint vagyongazdálkodásért felelős belső szervezeti egység kérésére Közfeladat-ellátó a felmérés során az ingóságokról a Budapest Főváros Önkormányzata Főpolgármestere és Főjegyzője Budapest Főváros Önkormányzata felesleges vagyontárgyaival kapcsolatos feladatokról szóló 76/2015. (IX.07.) együttes utasítása 6. §-a szerint jegyzéket készít elő a szükséges selejtezési eljárás lefolytatása érdekében. 
10.2 Az ingó vagyon értékesíthetősége elvi lehetőségének és értékesítési formájának meghatározása a vonatkozó jogszabályi rendelkezések által biztosított keretek között. Amennyiben az ingóságok felmérése során – akár az ingóságot átadni kívánó és használó, hasznosító fővárosi költségvetési szerv vagy más gazdálkodó szervezet, akár közvetlenül a Közfeladat-ellátó által – megállapításra kerül, hogy a Közfeladat-ellátó gazdálkodásába helyezni kívánt ingó vagyonelemek olyan hulladéknak minősülnek, melyek kezelését, hasznosítását külön jogszabályban előírt feltételek alapján Közfeladat-ellátó nem végezheti, ezeket az ingóságokat Közfeladat-ellátó a vagyongazdálkodási tevékenysége tárgyául szolgáló vagyonelemek közé nem veheti át.
10.3 Az értékesítés formájának megfelelő eljárás előkészítése, ezen belül az ingóságról készített értékbecslés tanulmányozása, a szakvéleményben meghatározott tények, rögzített adatok vizsgálata, majd az értékesítés lebonyolítása, szükség esetén pályáztatása.
10.4 Adásvételi szerződés előkészítése. 
10.5 Az Önkormányzat mindenkori SzMSz-ében meghatározott tulajdonosi jogok gyakorlója részére döntés-előkészítő anyag készítése, az eljárás eredményességének megállapításhoz.
10.6 Döntést követően az adásvételi szerződés aláírása.
10.7 Ingóságok átadása Vevő részére.
10.8 A felek által aláírt szerződés és dokumentumok 2 eredeti példányban történő továbbítása a Főpolgármesteri Hivatal Vagyongazdálkodási Főosztálya részére.
10.9 Az Önkormányzat tulajdonában álló, azonban a Vagyonelemek között nem szereplő ingóságok esetében az Önkormányzat Főpolgármesteri Hivatala Vagyongazdálkodási Főosztálya külön értesítése alapján a jelen 1. számú melléklet I/10. mellékletében foglalt feladatok ellátása.
